Jeg har hørt at LED-belysning kan forstyrre hjemmets øvrige elektronik, eksempelvis routeren til bredbåndsforbindelsen. Er det rigtigt?

Ja det er rigtigt - men kun hvis elektronikken der indgår i lyskilden ikke er korrekt afskærmet. Det er specielt almindeligt på dæmpbare LED-lyskilder da de også indeholder styringselektronik, der kræver en ekstra god afskærmning.  

  

Opfylder man de krav, som regler og standarder stiller for CE-mærkning, bør det dog ikke være noget problem. Alle vores produkter er afprøvet for at opfylde kravene for såkaldt elektromagnetisk kompatibilitet (EMC) for at garantere at de ikke afgiver forstyrrelser på forsyningsnettet eller radiostøj.   

  

God afskærmning er dyr og tager plads, og det kan være godt at tænke på, når man sammenligner forskellige fabrikater.
